钦定古今图书集成/明伦汇编/氏族典/第342卷 > 刘廷元
## 钦定古今图书集成/明伦汇编/氏族典/第342卷 > 刘廷元

按《明外史刘廷元传》：“廷元，平湖人，万历中进士。由南
海知县入为御史。四十三年，张差持梃入东宫，被擒。
廷元巡视皇城，创疯癫之说。是时齐、楚、浙三党用事，
廷元与姚宗文、元诗教、赵兴邦、官应震、吴亮嗣等为
之魁。一人稍异议，辄群起逐之。部郎夏嘉遇以计离
其党，其党大散，廷元亦引疾归。天启初，言者追论廷”
元曲庇张差，落职。五年，魏忠贤起为太仆少卿。明年
进太常卿，旋进左副都御史。未几，进右都御史。时中
外要职，尽忠贤私人。廷元自请居留都，往收人心。忠
贤喜，即用为南京兵部尚书。忠贤败，被劾罢。寻入《逆
案》，赎徒为民。